അഫ്ഗാനിസ്ഥാന് പുരുഷ ക്രിക്കറ്റ് ടീം തുടരുന്നതില് താലിബാന് എതിര്പ്പില്ല വനിതാ ടീമിന്റെ കാര്യത്തില് അനിശ്ചിതത്വം അഫ്ഗാനിസ്ഥാനിലെ ഭരണം ഭീകര സംഘടനയായ താലിബാന് ഏറ്റെടുത്തതിനു പിന്നാലെ രാജ്യത്തെ ക്രിക്കറ്റ് ടീമുകളെപ്പറ്റി ആശങ്ക ഉയര്ന്നിരുന്നു. ആ ആശങ്കകള് ശരിവെക്കും വിധമാണ് പുതിയ റിപ്പോര്ട്ട്. പുരുഷ ടീം തുടരുന്നതില് താലിബാന് എതിര്പ്പില്ലെന്നും വനിതാ ടീമിന്്റെ കാര്യത്തില് അനിശ്ചിതത്വം നിലനില്ക്കുകയാണെന്നുമാണ് റിപ്പോര്ട്ടുകള് സൂചിപ്പിക്കുന്നത്. taliban afghanistan cricket team അഫ്ഗാനിസ്ഥാന് ക്രിക്കറ്റ് ബോര്ഡ് മീഡിയ മാനേജര് ഹിക്മത് ഹസനെ ഉദ്ധരിച്ചാണ് റിപ്പോര്ട്ടുകള്. ക്രിക്കറ്റുമായി ബന്ധപ്പെട്ട് താലിബാന് പ്രശ്നങ്ങളൊന്നുമില്ല. തീരുമാനിക്കപ്പെട്ട കാര്യങ്ങളുമായി മുന്നോട്ടുപോകാന് അവര് ഞങ്ങള്ക്ക് അനുവാദം നല്കിയിട്ടുണ്ട്. ഞങ്ങള് കാബൂളില്രണ്ട് പരിശീലന ക്യാമ്ബുകള് നടത്തി. ഞങ്ങള്ക്ക് സ്പോണ്സര്മാരുണ്ട്. കിറ്റും തയ്യാറായി. പുരുഷ ക്രിക്കറ്റിന് പ്രശ്നങ്ങളൊന്നുമില്ല. എന്നാല് വനിതാ ക്രിക്കറ്റിന്്റെ ഭാവിയില് അനിശ്ചിതത്വം നിലനില്ക്കുകയാണ്. ഹിക്മത് ഹസന് പറഞ്ഞു. Read Also : അഫ്ഗാനിസ്ഥാനിലെ ഇന്ത്യന് എംബസിയില് താലിബാന് പരിശോധന പുരുഷ ടീമിനെപ്പോലെ തുടര്ച്ചയായ മത്സരങ്ങള് കളിക്കുന്നില്ലെങ്കിലും അടുത്തിടെ 15 വനിതാ താരങ്ങള്ക്ക് അഫ്ഗാന് ക്രിക്കറ്റ് ബോര്ഡ് കരാര് നല്കിയിരുന്നു. എന്നാല്, ഇവര്ക്ക് കളിക്കാന് കഴിഞ്ഞേക്കില്ലെന്നാണ് സൂചന. ഭാവിയില് എന്താവുമെന്ന് അറിയില്ലെന്നും താരങ്ങള്ക്ക് ഇപ്പോള് പ്രതിഫലം നിശ്ചയിച്ചിട്ടുണ്ടെന്നും ഹസന് കൂട്ടിച്ചേര്ത്തു. വനിതാ ടീമുമായി മുന്നോട്ട് പോകേണ്ടതില്ല എന്ന് അവര് പറഞ്ഞാല് അത് അനുസരിക്കേണ്ടിവരുമെന്നും അദ്ദേഹം കൂട്ടിച്ചേര്ത്തു. രാജ്യത്തെ ഏറ്റവും സ്വീകാര്യതയുള്ള കായിക വിനോദമാണ് ക്രിക്കറ്റ്. പുരുഷ ക്രിക്കറ്റില് അഫ്ഗാനിസ്ഥാന് മികച്ച നേട്ടങ്ങള് സ്വന്തമാക്കുകയും ചെയ്യുന്നുണ്ട്. ശ്രീലങ്ക, പാകിസ്താന് എന്നീ ടീമുകളുമായാണ് ഇനി അഫ്ഗാന് കളിക്കുക. ഈ രണ്ട് പരമ്ബരകളും മുന് നിശ്ചയപ്രകാരം നടക്കുമെന്നാണ് ഇരു ക്രിക്കറ്റ് ബോര്ഡുകളും പറയുന്നത്. അതേസമയം, അഫ്ഗാനിസ്ഥാന് താരങ്ങളായ മുഹമ്മദ് നബിയും റാഷിദ് ഖാനും ഐപിഎലിനെത്തുമെന്ന് ഇരുവരുടെയും ഐപിഎല് ഫ്രാഞ്ചൈസിയായ സണ്റൈസേഴ്സ് ഹൈദരാബാദ് വ്യക്തമാക്കിയിരുന്നു. സണ്റൈസേഴ്സ് സിഇഓ കെ ഷണ്മുഖം ആണ് ഇക്കാര്യം വ്യക്തമാക്കിയത്. അഫ്ഗാനിസ്ഥാനിലെ കാര്യങ്ങളെപ്പറ്റി താരങ്ങളോട് സംസാരിച്ചിട്ടില്ലെന്നും ഇരുവരും ഐപിഎലിനെത്തുമെന്നും അദ്ദേഹം പറഞ്ഞു. അഫ്ഗാനിലെ സ്ഥിതിഗതികളില് മുഹമ്മദ് നബിയും റാഷിദ് ഖാനും ട്വിറ്ററിലൂടെ പരസ്യ പ്രതികരണം നടത്തിയിരുന്നു. കഴിഞ്ഞ ദിവസം രാജ്യത്തിന് റാഷിദ് സ്വാതന്ത്ര്യദിനാശംസകളും നേര്ന്നു. Story Highlight: taliban afghanistan cricket team